title: Odluka Vijeća (EU) 2019/702 od 15. travnja 2019. o sklapanju, u ime Unije, Sporazuma o zračnom prometu između Europske zajednice i njezinih država članica, s jedne strane, i Kanade, s druge strane

text:
                  8.5.2019

                  HR

                  Službeni list Europske unije

                  L 120/1

         ODLUKA VIJEĆA (EU) 2019/702
         od 15. travnja 2019.
         o sklapanju, u ime Unije, Sporazuma o zračnom prometu između Europske zajednice i njezinih država članica, s jedne strane, i Kanade, s druge strane
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 100. stavak 2. u vezi s člankom 218. stavkom 6. točkom (a),
         uzimajući u obzir prijedlog Europske komisije,
         uzimajući u obzir suglasnost Europskog parlamenta (1),
         budući da:

                     (1)

                     Komisija je u ime Europske zajednice i njezinih država članica te u skladu s odlukom Vijeća o ovlašćivanju Komisije za otvaranje pregovora u pregovorima dogovorila Sporazum o zračnom prometu između Europske zajednice i njezinih država članica, s jedne strane, i Kanade, s druge strane („Sporazum”).

                     (2)

                     Sporazum je potpisan 17. i 18. prosinca 2009., podložno njegovu kasnijem sklapanju, u skladu s Odlukom 2010/417/EZ Vijeća i predstavnika vlada država članica Europske unije, koji su se sastali u okviru Vijeća (2).

                     (3)

                     Sve države članice osim Republike Hrvatske ratificirale su Sporazum. Predviđeno je da će Republika Hrvatska pristupiti Sporazumu u skladu s člankom 6. stavkom 2. Akta o pristupanju iz 2011.

                     (4)

                     Sporazum bi sada trebalo odobriti u ime Unije.

                     (5)

                     Članci 3. i 4. Odluke 2010/417/EZ sadržavaju odredbe o donošenju odluka i zastupanju u vezi s raznim pitanjima navedenima u Sporazumu. S obirom na presudu Suda Europske unije od 28. travnja 2015. u predmetu C-28/12, primjenu tih odredaba trebalo bi obustaviti. Uzimajući u obzir Ugovore, nove odredbe o tim pitanjima kao ni odredbe o obvezama informiranja za države članice, poput onih utvrđenih u članku 5. Odluke 2010/417/EZ, nisu potrebne. Stoga bi se članci 3., 4. i 5. Odluke 2010/417/EZ trebali prestati primjenjivati na dan stupanja na snagu ove Odluke,

               DONIJELO JE OVU ODLUKU:

            Članak 1.
            Sporazum o zračnom prometu između Europske zajednice i njezinih država članica, s jedne strane, i Kanade, s druge strane, odobrava se u ime Unije (3).

            Članak 2.
            Predsjednik Vijeća u ime Unije šalje obavijest predviđenu u članku 23. Sporazuma radi izražavanja pristanka Unije da bude obvezana Sporazumom (4) te daje sljedeću obavijest:

               „Zbog stupanja na snagu Ugovora iz Lisabona 1. prosinca 2009. Europska unija zamijenila je i naslijedila Europsku zajednicu te od navedenog datuma ostvaruje sva prava i preuzima sve obveze Europske zajednice. Stoga se upućivanja na ‚Europsku zajednicu’ u tekstu Sporazuma trebaju čitati, kada je to primjereno, kao upućivanja na ‚Europsku uniju’.”

            Članak 3.
            Članci 3., 4. i 5. Odluke 2010/417/EZ prestaju se primjenjivati na dan stupanja na snagu ove Odluke.

            Članak 4.
            Ova Odluka stupa na snagu na dan donošenja.

            Sastavljeno u Luxembourgu 15. travnja 2019.

                  Za Vijeće

                  Predsjednik

               P. DAEA

            (1)  Suglasnost od 2. listopada 2018. (još nije objavljena u Službenom listu).

            (2)  Odluka 2010/417/EZ Vijeća i predstavnika vlada država članica Europske unije, koji su se sastali unutar Vijeća od 30. studenoga 2009. o potpisivanju i privremenoj primjeni Sporazuma o zračnom prijevozu između Europske zajednice i njezinih država članica, s jedne strane, i Kanade, s druge strane (SL L 207, 6.8.2010., str. 30.).

            (3)  Sporazum je objavljen u SL L 207 od 6. kolovoza 2010., str. 32. zajedno s odlukom o potpisivanju.

            (4)  Glavno tajništvo Vijeća objavit će datum stupanja na snagu Sporazuma u Službenom listu.


title: Odluka Vijeća (EU) 2019/703 od 8. listopada 2014. o potpisivanju, u ime Unije i njezinih država članica, Protokola o izmjeni Sporazuma o zračnom prometu između Kanade i Europske zajednice i njezinih država članica kako bi se uzelo u obzir pristupanje Republike Hrvatske Europskoj uniji

text:
                  8.5.2019

                  HR

                  Službeni list Europske unije

                  L 120/3

         ODLUKA VIJEĆA (EU) 2019/703
         od 8. listopada 2014.
         o potpisivanju, u ime Unije i njezinih država članica, Protokola o izmjeni Sporazuma o zračnom prometu između Kanade i Europske zajednice i njezinih država članica kako bi se uzelo u obzir pristupanje Republike Hrvatske Europskoj uniji
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 100. stavak 2. u vezi s člankom 218. stavkom 5.,
         uzimajući u obzir Akt o pristupanju Hrvatske, a posebno njegov članak 6. stavak 2. drugi podstavak,
         uzimajući u obzir prijedlog Europske komisije,
         budući da:

                     (1)

                     Vijeće je 14. rujna 2012. ovlastilo Komisiju da u ime Unije, njezinih država članica i Republike Hrvatske započne pregovore radi sklapanja Protokola o izmjeni Sporazuma o zračnom prometu između Kanade i Europske zajednice i njezinih država članica (1) kako bi se uzelo u obzir pristupanje Republike Hrvatske Europskoj uniji („Protokol”).

                     (2)

                     Ti su pregovori uspješno zaključeni 16. listopada 2013.

                     (3)

                     Protokol bi trebalo potpisati u ime Unije i njezinih država članica, podložno njegovu kasnijem sklapanju,

               DONIJELO JE OVU ODLUKU:

            Članak 1.
            U ime Unije i njezinih država članica odobrava se potpisivanje Protokola o izmjeni Sporazuma o zračnom prometu između Kanade i Europske zajednice i njezinih država članica kako bi se uzelo u obzir pristupanje Republike Hrvatske Europskoj uniji (2), podložno sklapanju Protokola.

            Članak 2.
            Predsjednika Vijeća ovlašćuje se da odredi osobu ovlaštenu (osobe ovlaštene) potpisati Protokol u ime Unije i njezinih država članica.

            Članak 3.
            Ova Odluka stupa na snagu na dan donošenja.

            Sastavljeno u Luxembourgu 8. listopada 2014.

                  Za Vijeće

                  Predsjednik

               M. LUPI

            (1)  Tekst Sporazuma objavljen je u SL L 207, 6.8.2010., str. 32.

            (2)  Tekst Protokola bit će objavljen zajedno s odlukom o njegovu potpisivanju.


title: Odluka Vijeća (EU) 2019/704 od 15. travnja 2019. o sklapanju, u ime Unije i njezinih država članica, Protokola o izmjeni Sporazuma o zračnom prometu između Kanade i Europske zajednice i njezinih država članica kako bi se uzelo u obzir pristupanje Republike Hrvatske Europskoj uniji

text:
                  8.5.2019

                  HR

                  Službeni list Europske unije

                  L 120/4

         ODLUKA VIJEĆA (EU) 2019/704
         od 15. travnja 2019.
         o sklapanju, u ime Unije i njezinih država članica, Protokola o izmjeni Sporazuma o zračnom prometu između Kanade i Europske zajednice i njezinih država članica kako bi se uzelo u obzir pristupanje Republike Hrvatske Europskoj uniji
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 100. stavak 2. u vezi s člankom 218. stavkom 6. točkom (a),
         uzimajući u obzir Akt o pristupanju Hrvatske, a posebno njegov članak 6. stavak 2. drugi podstavak,
         uzimajući u obzir prijedlog Europske komisije,
         uzimajući u obzir suglasnost Europskog parlamenta (1),
         budući da:

                     (1)

                     U skladu s Odlukom Vijeća (EU) 2019/703 (2) potpisan je Protokol o izmjeni Sporazuma o zračnom prometu između Kanade i Europske zajednice i njezinih država članica (3) kako bi se uzelo u obzir pristupanje Republike Hrvatske Europskoj uniji („Protokol”), podložno njegovom sklapanju.

                     (2)

                     Protokol bi trebalo odobriti,

               DONIJELO JE OVU ODLUKU:

            Članak 1.
            Protokol o izmjeni Sporazuma o zračnom prometu između Kanade i Europske zajednice i njezinih država članica kako bi se uzelo u obzir pristupanje Republike Hrvatske Europskoj uniji odobrava se u ime Unije i njezinih država članica.
            Tekst Protokola priložen je ovoj Odluci.

            Članak 2.
            Predsjednika Vijeća ovlašćuje se da odredi osobu ovlaštenu (osobe ovlaštene) položiti, u ime Unije i njezinih država članica, ispravu o odobrenju predviđenu u članku 3. Protokola (4).

            Članak 3.
            Ova Odluka stupa na snagu na dan donošenja.

            Sastavljeno u Luxembourgu 15. travnja 2019.

                  Za Vijeće

                  Predsjednik

               P. DAEA

            (1)  Suglasnost od 12. rujna 2018. (još nije objavljeno u Službenom listu).

            (2)  Odluka Vijeća (EU) 2019/703 od 8. listopada 2014. o potpisivanju, u ime Unije i njezinih država članica, Protokola o izmjeni Sporazuma o zračnom prometu između Kanade i Europske zajednice i njezinih država članica kako bi se uzelo u obzir pristupanje Republike Hrvatske Europskoj uniji (vidjeti stranicu 3. ovoga Službenog lista).

            (3)  Tekst Sporazuma objavljen je u SL L 207, 6.8.2010., str. 32.

            (4)  Glavno tajništvo Vijeća objavit će datum stupanja Protokola na snagu u Službenom listu Europske unije.


Odluka Komisije od 29/04/2019 u kojoj se određuje koncentracija kompatibilna sa zajedničkim tržištem (Predmet br. COMP/M.9340 - Alliance Automotive Group / Parts Point Group) prema Uredbi Vijeća (EZ) br. 139/2004 (Vjerodostojan je samo tekst na engleskom jeziku)


title: Odluka Vijeća od 27. svibnja 2019. o imenovanju članova i zamjenika članova upravnog odbora Europskog instituta za ravnopravnost spolova

text:
                  29.5.2019

                  HR

                  Službeni list Europske unije

                  C 185/1

         ODLUKA VIJEĆA
         od 27. svibnja 2019.
         o imenovanju članova i zamjenika članova upravnog odbora Europskog instituta za ravnopravnost spolova
         (2019/C 185/01)
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 1922/2006 Europskog parlamenta i Vijeća od 20. prosinca 2006. o osnivanju Europskog instituta za ravnopravnost spolova (1), a posebno njezin članak 10.,
         budući da:

                     (1)

                     Člankom 10. Uredbe (EZ) br. 1922/2006 predviđa se, među ostalim, da bi Vijeće trebalo imenovati 18 članova, kao i zamjenika članova, upravnog odbora Europskog instituta za ravnopravnost spolova na razdoblje od tri godine.

                     (2)

                     18 država članica (Belgija, Bugarska, Češka, Njemačka, Estonija, Španjolska, Francuska, Hrvatska, Luksemburg, Malta, Nizozemska, Austrija, Portugal, Rumunjska, Slovenija, Slovačka, Finska i Švedska) treba imenovati članove i zamjenike članova za razdoblje od 1. lipnja 2019. do 31. svibnja 2022.

                     (3)

                     Vlade tih država članica podnijele su Vijeću popise prijedloga za imenovanja,

               DONIJELO JE OVU ODLUKU:

            Članak 1.
            Sljedeće osobe imenuju se članovima i zamjenicima članova upravnog odbora Europskog instituta za ravnopravnost spolova za razdoblje od 1. lipnja 2019. do 31. svibnja 2022.:
            PREDSTAVNICI VLADA

                        Zemlja

                        Članovi

                        Zamjenici članova

                        Belgija

                        g. Michel PASTEEL

                        gđa Liesbet STEVENS

                        Bugarska

                        gđa Irina Tsekova IVANOVA

                        gđa Elena Ivanova GYUROVA

                        Češka

                        g. Radan ŠAFAŘÍK

                        gđa Lenka GRÜNBERGOVÁ

                        Njemačka

                        gđa Birgit SCHWEIKERT

                        Estonija

                        gđa Käthlin SANDER

                        gđa Liina KANTER

                        Španjolska

                        gđa Silvia BUABENT VALLEJO

                        gđa María VÁZQUEZ SELLÁN

                        Francuska

                        gđa Hélène FURNON-PETRESCU

                        g. Alexis RINCKENBACH

                        Hrvatska

                        gđa Helena ŠTIMAC RADIN

                        gđa Gordana OBRADOVIĆ DRAGIŠIĆ

                        Luksemburg

                        gđa Maryse FISCH

                        gđa Valérie DEBOUCHÉ

                        Malta

                        g. Silvan AGIUS

                        gđa Simone AZZOPARDI

                        Nizozemska

                        g. Elmer Christiaan BURKE

                        gđa Sabine Vanessa KRAUS

                        Austrija

                        gđa Jacqueline NIAVARANI

                        gđa Eva-Maria BURGER

                        Portugal

                        g. Carlos Miguel RODRIGUES DUARTE

                        gđa Teresa Margarida FRAGOSO

                        Rumunjska

                        g. Dan MOLDOVAN

                        gđa Maria ULICAN

                        Slovenija

                        gđa Maruša GORTNAR

                        gđa Jasna JERAM

                        Slovačka

                        gđa Oľga PIETRUCHOVÁ

                        gđa Anna MONDEKOVÁ

                        Finska

                        gđa Tanja AUVINEN

                        gđa Eeva RAEVAARA

                        Švedska

                        gđa Lenita FREIDENVALL

                        gđa Charlotta ÖSTERBORG

            Članak 2.
            Ova Odluka stupa na snagu na dan donošenja.

            Sastavljeno u Bruxellesu 27. svibnja 2019.

                  Za Vijeće

                  Predsjednik

               N. HURDUC

            (1)  SL L 403, 30.12.2006., str. 9.


title: Odluka Vijeća od 27. svibnja 2019. o imenovanju člana i zamjenika člana Savjetodavnog odbora za sigurnost i zdravlje na radu za Luksemburg

text:
                  29.5.2019

                  HR

                  Službeni list Europske unije

                  C 185/3

         ODLUKA VIJEĆA
         od 27. svibnja 2019.
         o imenovanju člana i zamjenika člana Savjetodavnog odbora za sigurnost i zdravlje na radu za Luksemburg
         (2019/C 185/02)
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije,
         uzimajući u obzir Odluku Vijeća od 22. srpnja 2003. o osnivanju Savjetodavnog odbora za sigurnost i zaštitu zdravlja na radu (1), a posebno njezin članak 3.,
         uzimajući u obzir popise prijedloga za imenovanja koje su Vijeću podnijele vlade država članica,
         budući da:

                     (1)

                     Odlukom od 12. ožujka 2019. (2) Vijeće je imenovalo članove i zamjenike članova Savjetodavnog odbora za sigurnost i zdravlje na radu za razdoblje od 1. ožujka 2019. do 28. veljače 2022.

                     (2)

                     Odlukama od 15. travnja 2019. (3) i 14. svibnja 2019. (4) Vijeće je imenovalo dodatne članove i zamjenike članova Savjetodavnog odbora za sigurnost i zdravlje na radu za pojedine države članice.

                     (3)

                     Vlada Luksemburga predložila je daljnje kandidate za nekoliko mjesta koja treba popuniti,

               DONIJELO JE OVU ODLUKU:

            Članak 1.
            Sljedeće osobe imenuju se članovima i zamjenicima članova Savjetodavnog odbora za sigurnost i zdravlje na radu za razdoblje do 28. veljače 2022.:
            I.   PREDSTAVNICI VLADE

                        Zemlja

                        Član

                        Zamjenici članova

                        Luksemburg

                        g. Marco BOLY

                        gđa Patrice FURLANI
                        g. Armin KOEGEL

            Članak 2.
            Članove i zamjenike članova koji još nisu predloženi Vijeće će imenovati kasnije.

            Članak 3.
            Ova se Odluka u informativne svrhe objavljuje u Službenom listu Europske unije.

            Sastavljeno u Bruxellesu 27. svibnja 2019.

                  Za Vijeće

                  Predsjednik

               N. HURDUC

            (1)  SL C 218, 13.9.2003., str. 1.

            (2)  SL C 100, 15.3.2019., str. 1.

            (3)  SL C 142, 23.4.2019., str. 20.

            (4)  SL C 169, 17.5.2019., str. 2.


title: Odluka Vijeća od 27. svibnja 2019. o imenovanju 15 članova Upravnog odbora Europske agencije za kemikalije

text:
                  29.5.2019

                  HR

                  Službeni list Europske unije

                  C 185/4

         ODLUKA VIJEĆA
         od 27. svibnja 2019.
         o imenovanju 15 članova Upravnog odbora Europske agencije za kemikalije
         (2019/C 185/03)
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 1907/2006 Europskog parlamenta i Vijeća od 18. prosinca 2006. o registraciji, evaluaciji, autorizaciji i ograničavanju kemikalija (REACH) i osnivanju Europske agencije za kemikalije te o izmjeni Direktive 1999/45/EZ i stavljanju izvan snage Uredbe Vijeća (EEZ) br. 793/93 i Uredbe Komisije (EZ) br. 1488/94 kao i Direktive Vijeća 76/769/EEZ i direktiva Komisije 91/155/EEZ, 93/67/EEZ, 93/105/EZ i 2000/21/EZ (1), a posebno njezin članak 79.,
         budući da:

                     (1)

                     Člankom 79. Uredbe (EZ) br. 1907/2006 predviđeno je da Vijeće za članove Upravnog odbora Europske agencije za kemikalije („Upravni odbor”) imenuje po jednog predstavnika iz svake države članice.

                     (2)

                     Članove Upravnog odbora imenuje se na temelju njihova relevantnog iskustva i znanja u području kemijske sigurnosti ili pravnog uređenja u vezi s kemikalijama, pritom vodeći računa da članovi Upravnog odbora posjeduju relevantno znanje u području općih, financijskih i pravnih pitanja.

                     (3)

                     Mandat traje četiri godine. Mandat je moguće jednom produljiti.

                     (4)

                     Odlukom od 7. lipnja 2007. (2) Vijeće je imenovalo 27 članova Upravnog odbora.

                     (5)

                     Svi članovi Upravnog odbora koje su predložile Belgija, Bugarska, Danska, Njemačka, Estonija, Grčka, Cipar, Latvija, Litva, Malta, Poljska, Portugal, Rumunjska, Slovačka i Ujedinjena Kraljevina imenovani su za razdoblje koje završava 31. svibnja 2019. Članove Upravnog odbora iz tih država članica trebalo bi stoga predložiti i imenovati za razdoblje od 1. lipnja 2019. do 31. svibnja 2023.

                     (6)

                     Vijeće je zaprimilo prijedloge za imenovanje od svih dotičnih država članica,

               DONIJELO JE OVU ODLUKU:

            Članak 1.
            Sljedeće osobe imenuju se članovima Upravnog odbora na drugi mandat od 1. lipnja 2019. do 31. svibnja 2023. (ime i prezime, državljanstvo, datum rođenja):

                        —

                        gđa Anne-France Marie RIHOUX, belgijsko, 12. lipnja 1964.,

                        —

                        gđa Enda VESKIMÄE, estonsko, 17. svibnja 1956.,

                        —

                        gđa Judīte DIPĀNE, latvijsko, 10. travnja 1971.,

                        —

                        gđa Ana Lília GOMES MARTINS, portugalsko, 20. kolovoza 1973.,

                        —

                        g. Keith Anthony Trevor BAILEY, britansko, 2. lipnja 1965.

            Članak 2.
            Sljedeće osobe imenuju se članovima Upravnog odbora na prvi mandat od 1. lipnja 2019. do 31. svibnja 2023. (ime, državljanstvo, datum rođenja):

                        —

                        gđa Teodora Todorova VALKOVA, bugarsko, 5. prosinca 1976.,

                        —

                        g. Magnus Buhl LØFSTEDT, dansko, 19. veljače 1977.,

                        —

                        g. Axel Otto VORWERK, njemačko, 13. svibnja 1960.,

                        —

                        gđa Sofia ZISSI, grčko, 24. studenoga 1965.,

                        —

                        gđa Tasoula KYPRIANIDOU-LEONTIDOU, ciparsko, 2. studenoga 1961.,

                        —

                        gđa Donata PIPIRAITĖ-VALIŠKIENĖ, litavsko, 28. svibnja 1983.,

                        —

                        gđa Ingrid BORG, malteško, 8. travnja 1981.,

                        —

                        gđa Anna Katarzyna GRACZYK, poljsko, 27. ožujka 1978.,

                        —

                        gđa Claudia-Sorina DUMITRU, rumunjsko, 25. srpnja 1981.,

                        —

                        gđa Helena POLAKOVIČOVÁ, slovačko, 22. srpnja 1958.

            Članak 3.
            Ova Odluka stupa na snagu na dan donošenja.

            Sastavljeno u Bruxellesu 27. svibnja 2019.

                  Za Vijeće

                  Predsjednik

               N. HURDUC

            (1)  SL L 396, 30.12.2006., str. 1.

            (2)  Odluka Vijeća od 7. lipnja 2007. o imenovanju 27 članova upravnog odbora Europske agencije za kemikalije (SL C 134, 16.6.2007., str. 6.).


title: Odluka Vijeća (EU) 2019/895 od 22. svibnja 2019. o stajalištu koje treba zauzeti u ime Europske unije u Vijeću ministara AKP-EU u pogledu delegiranja Odboru veleposlanika AKP-EU ovlasti za odluku o donošenju prijelaznih mjera na temelju članka 95. stavka 4. Sporazuma o partnerstvu AKP-EU

text:
                  29.5.2019

                  HR

                  Službeni list Europske unije

                  L 142/67

         ODLUKA VIJEĆA (EU) 2019/895
         od 22. svibnja 2019.
         o stajalištu koje treba zauzeti u ime Europske unije u Vijeću ministara AKP-EU u pogledu delegiranja Odboru veleposlanika AKP-EU ovlasti za odluku o donošenju prijelaznih mjera na temelju članka 95. stavka 4. Sporazuma o partnerstvu AKP-EU
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 217. u vezi s člankom 218. stavkom 9.,
         uzimajući u obzir prijedlog Europske komisije,
         budući da:

                     (1)

                     Sporazum o partnerstvu između članica Skupine afričkih, karipskih i pacifičkih država s jedne strane i Europske zajednice i njezinih država članica s druge strane (1) („Sporazum o partnerstvu AKP-EU”) potpisan je u Cotonouu 23. lipnja 2000. Sporazum o partnerstvu AKP-EU stupio je na snagu 1. travnja 2003. te se primjenjuje do 29. veljače 2020.

                     (2)

                     U skladu s člankom 95. stavkom 4. prvim podstavkom Sporazuma o partnerstvu AKP-EU pregovori o novom Sporazumu o partnerstvu AKP-EU započeli su u rujnu 2018. Potrebno je donijeti prijelazne mjere za slučaj da novi Sporazum nije spreman za primjenu do datuma isteka postojećeg pravnog okvira.

                     (3)

                     Člankom 95. stavkom 4. drugim podstavkom Sporazuma o partnerstvu AKP-EU predviđeno je da Vijeće ministara donosi sve prijelazne mjere koje su potrebne dok novi Sporazum ne stupi na snagu.

                     (4)

                     U skladu s člankom 15. stavkom 4. Sporazuma o partnerstvu AKP-EU Vijeće ministara AKP-EU može donijeti odluku o prenošenju ovlasti na Odbor veleposlanika AKP-EU, uključujući ovlast za donošenje odluke o prijelaznim mjerama.

                     (5)

                     Redoviti godišnji sastanak Vijeća ministara AKP-EU održat će se 23. i 24. svibnja 2019. u Bruxellesu. Prijelazne mjere nisu dogovorene te ih stoga Vijeće ministara AKP-EU ne može donijeti na svojem redovitom sastanku. Do isteka Sporazuma o partnerstvu AKP-EU nisu predviđeni daljnji sastanci Vijeća ministara AKP-EU pa je odluku o donošenju prijelaznih mjera u skladu s člankom 95. stavkom 4. Sporazuma o partnerstvu AKP-EU potrebno prenijeti na Odbor veleposlanika AKP-EU kako bi se osiguralo pravodobno donošenje odluke o prijelaznim mjerama.

                     (6)

                     Na 44. sastanku Vijeće ministara AKP-EU treba donijeti odluku o prenošenju ovlasti za donošenje prijelaznih mjera na Odbor veleposlanika AKP-EU („predviđeni akt”).

                     (7)

                     Budući da je predviđeni akt obvezujući za Uniju, primjereno je utvrditi stajalište koje treba zauzeti u ime Unije u okviru Vijeća ministara AKP-EU.

                     (8)

                     Stajalište Unije o odobravanju predviđenog akta u okviru Vijeća ministara AKP-EU trebalo bi utvrditi ovom Odlukom,

               DONIJELO JE OVU ODLUKU:

            Članak 1.
            Stajalište koje treba zauzeti u ime Unije na 44. sastanku Vijeća ministara AKP-EU jest da se odobri prenošenje ovlasti na Odbor veleposlanika AKP-EU u skladu s člankom 15. stavkom 4. Sporazuma o partnerstvu AKP-EU za odluku o donošenju bilo kojih prijelaznih mjera koje su u skladu s člankom 95. stavkom 4. Sporazuma o partnerstvu AKP-EU potrebne dok novi Sporazum ne stupi na snagu.

            Članak 2.
            Ova Odluka stupa na snagu na dan donošenja.

            Sastavljeno u Bruxellesu 22. svibnja 2019.

                  Za Vijeće

                  Predsjednik

               C.B. MATEI

            (1)  SL L 317, 15.12.2000., str. 3.


title: Odluka Vijeća (EU) 2018/145 od 9. listopada 2017. o sklapanju, u ime Unije, Multilateralnog sporazuma između Europske zajednice i njezinih država članica, Republike Albanije, Bosne i Hercegovine, Republike Bugarske, Republike Hrvatske, bivše jugoslavenske republike Makedonije, Republike Islanda, Republike Crne Gore, Kraljevine Norveške, Rumunjske, Republike Srbije i Misije privremene uprave Ujedinjenih naroda u Kosovu (Ovim se nazivom ne dovode u pitanje stajališta o statusu te je on u skladu s Rezolucijom Vijeća sigurnosti UN-a 1244 (1999) i mišljenjem Međunarodnog suda o proglašenju neovisnosti Kosova. ) o uspostavi Europskog zajedničkog zračnog prostora (ECAA)

text:
                  31.1.2018

                  HR

                  Službeni list Europske unije

                  L 26/1

            ODLUKA VIJEĆA (EU) 2018/145
      od 9. listopada 2017.
      o sklapanju, u ime Unije, Multilateralnog sporazuma između Europske zajednice i njezinih država članica, Republike Albanije, Bosne i Hercegovine, Republike Bugarske, Republike Hrvatske, bivše jugoslavenske republike Makedonije, Republike Islanda, Republike Crne Gore, Kraljevine Norveške, Rumunjske, Republike Srbije i Misije privremene uprave Ujedinjenih naroda u Kosovu (*1) o uspostavi Europskog zajedničkog zračnog prostora (ECAA)
      VIJEĆE EUROPSKE UNIJE,
      uzimajući u obzir Ugovor o funkcioniranju Europske unije, a posebno njegov članak 100. stavak 2., u vezi s člankom 218. stavkom 6. točkom (a),
      uzimajući u obzir prijedlog Europske komisije,
      uzimajući u obzir suglasnost Europskog parlamenta (1),
      budući da:

                  (1)

                  Komisija je u ime Europske zajednice i država članica u pregovorima dogovorila Multilateralni sporazum između Europske zajednice i njezinih država članica, Republike Albanije, Bosne i Hercegovine, Republike Bugarske, Republike Hrvatske, bivše jugoslavenske Republike Makedonije, Republike Islanda, Republike Crne Gore, Kraljevine Norveške, Rumunjske, Republike Srbije i Misije privremene uprave Ujedinjenih naroda u Kosovu o uspostavi Europskog zajedničkog zračnog prostora (ECAA) („Sporazum”).

                  (2)

                  Sporazum je potpisan u ime Zajednice 9. lipnja 2006., podložno njegovu kasnijem sklapanju, u skladu s Odlukom 2006/682/EZ Vijeća i predstavnika država članica na sastanku Europske unije unutar Vijeća (2).

                  (3)

                  Sporazum su ratificirale sve države članice.

                  (4)

                  Pristupanjem Uniji Republika Bugarska, Rumunjska i Republika Hrvatska postale su države članice te su stoga automatski prestale biti pridružene stranke na temelju Sporazuma u skladu s njegovim člankom 31. stavkom 2. Na to bi trebalo podsjetiti u obavijesti koju treba dati u trenutku polaganja isprave o odobrenju Sporazuma.

                  (5)

                  U pogledu izmjena Priloga I. Sporazumu koje se odnose samo na uključivanje zakonodavstva Unije u taj prilog, a koje treba donijeti Zajednički odbor osnovan člankom 18. Sporazuma, ovlast za odobravanje takvih izmjena u ime Unije trebalo bi dodijeliti Komisiji nakon savjetovanja s posebnim odborom koji imenuje Vijeće.

                  (6)

                  U svim ostalim slučajevima stajalište koje treba zauzeti u ime Unije u okviru Zajedničkog odbora u pogledu pitanja koja su u nadležnosti Unije trebalo bi utvrditi na pojedinačnoj osnovi u skladu s relevantnim odredbama Ugovora o funkcioniranju Europske unije (UFEU).

                  (7)

                  S obzirom na to da su i Unija i njezine države članice stranke Sporazuma, ključna je njihova bliska suradnja. Kako bi se osigurala takva bliska suradnja i jedinstvo vanjskog predstavljanja u Zajedničkom odboru, te ne dovodeći u pitanje Ugovore, a posebno članak 16. stavak 1. Ugovora o Europskoj uniji i članak 218. stavak 9. UFEU-a, prije svakog sastanka Zajedničkog odbora na kojem će se raspravljati o pitanjima koja su u nadležnosti i Unije i država članica trebalo bi koordinirati stajališta koja, u ime Unije i država članica, treba zauzeti u okviru Zajedničkog odbora u pogledu tih pitanja.

                  (8)

                  U članku 2. Odluke 2006/682/EZ sadržane su odredbe o utvrđivanju stajališta koja treba zauzeti u okviru Zajedničkog odbora tijekom privremene primjene Sporazuma. S obzirom na presudu Suda od 28. travnja 2015. u predmetu C-28/12, Komisija/Vijeće (3), navedene odredbe trebale bi se prestati primjenjivati na dan stupanja na snagu ove Odluke.

                  (9)

                  Sporazum bi trebalo odobriti,

            DONIJELO JE OVU ODLUKU:
      Članak 1.
      1.   Multilateralni sporazum između Europske zajednice i njezinih država članica, Republike Albanije, Bosne i Hercegovine, Republike Bugarske, Republike Hrvatske, bivše jugoslavenske republike Makedonije, Republike Islanda, Republike Crne Gore, Kraljevine Norveške, Rumunjske, Republike Srbije i Misije privremene uprave Ujedinjenih naroda u Kosovu o uspostavi Europskog zajedničkog zračnog prostora (ECAA) odobrava se u ime Unije (4).
      2.   Predsjednik Vijeća određuje jednu ili više osoba ovlaštenih za polaganje, u ime Unije, isprave o odobrenju predviđene u članku 29. stavku 2. Sporazuma (5) i za davanje sljedeće obavijesti:

                     „1.

                     Slijedom stupanja na snagu Ugovora iz Lisabona 1. prosinca 2009. Europska unija zamijenila je i naslijedila Europsku zajednicu te od tog datuma ostvaruje sva prava i preuzima sve obveze Europske zajednice. Stoga se, kada je to primjereno, upućivanja na ‚Europsku zajednicu’ u tekstu Sporazuma trebaju čitati kao upućivanja na ‚Europsku uniju’.

                     2.

                     Pristupanjem Europskoj uniji Republika Bugarska, Rumunjska i Republika Hrvatska postale su države članice Europske unije te su stoga, u skladu s člankom 31. stavkom 2. Sporazuma, prestale biti pridružene stranke na temelju Sporazuma.”.

      Članak 2.
      Stajalište koje Unija treba zauzeti u pogledu odluka Zajedničkog odbora u skladu s člankom 17. Sporazuma, koje se odnose samo na uključivanje zakonodavstva Unije u Prilog I. Sporazumu, podložno potrebnim tehničkim prilagodbama, donosi Komisija nakon savjetovanja s posebnim odborom koji imenuje Vijeće.
      Članak 3.
      Članak 2. Odluke 2006/682/EZ prestaje se primjenjivati na dan stupanja na snagu ove Odluke.
      Članak 4.
      Ova Odluka stupa na snagu na dan donošenja.

         Sastavljeno u Luxembourgu 9. listopada 2017.

               Za Vijeće

               Predsjednik

            S. KIISLER

         (*1)  Ovim se nazivom ne dovode u pitanje stajališta o statusu te je on u skladu s Rezolucijom Vijeća sigurnosti UN-a 1244 (1999) i mišljenjem Međunarodnog suda o proglašenju neovisnosti Kosova.

         (1)  SL C 81 E, 15.3.2011., str. 5.

         (2)  Odluka Vijeća 2006/682/EZ i predstavnika država članica na sastanku Europske unije unutar Vijeća od 9. lipnja 2006. o potpisivanju i privremenoj primjeni Multilateralnog sporazuma između Europske zajednice i njezinih država članica, Republike Albanije, Bosne i Hercegovine, Republike Bugarske, Republike Hrvatske, bivše jugoslavenske republike Makedonije, Republike Islanda, Republike Crne Gore, Kraljevine Norveške, Rumunjske, Republike Srbije i Misije privremene uprave Ujedinjenih naroda u Kosovu o uspostavi Europskog zajedničkog zračnog prostora (ECAA) (SL L 285, 16.10.2006., str. 1.).

         (3)  ECLI:EU:C:2015:282.

         (4)  Sporazum je objavljen u Službenom listu Europske unije (SL L 285, 16.10.2006., str. 3.) zajedno s odlukom o potpisivanju i privremenoj primjeni.

         (5)  Glavno tajništvo Vijeća objavit će datum stupanja Sporazuma na snagu u Službenom listu Europske unije.


title: Odluka Vijeća (EU) 2018/146 od 22. siječnja 2018. o sklapanju, u ime Unije, Euro-mediteranskog sporazuma o zračnom prometu između Europske zajednice i njezinih država članica, s jedne strane, i Kraljevine Maroka, s druge strane

text:
               31.1.2018

               HR

               Službeni list Europske unije

               L 26/4

         ODLUKA VIJEĆA (EU) 2018/146
   od 22. siječnja 2018.
   o sklapanju, u ime Unije, Euro-mediteranskog sporazuma o zračnom prometu između Europske zajednice i njezinih država članica, s jedne strane, i Kraljevine Maroka, s druge strane
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 100. stavak 2. u vezi s člankom 218. stavkom 6. točkom (a),
   uzimajući u obzir prijedlog Europske komisije,
   uzimajući u obzir suglasnost Europskog parlamenta (1),
   budući da:

               (1)

               Komisija je u ime Unije i država članica u pregovorima dogovorila Euro-mediteranski sporazum o zračnom prometu s Kraljevinom Marokom („Sporazum”), u skladu s Odlukom Vijeća o ovlašćivanju Komisije za otvaranje pregovora.

               (2)

               Sporazum je potpisan 12. prosinca 2006., u skladu s Odlukom 2006/959/EZ Vijeća i predstavnika vlada država članica, koji su se sastali u okviru Vijeća (2). Sporazum su ratificirale sve države članice, osim Bugarske, Rumunjske i Hrvatske. Predviđeno je da će potonje države članice pristupiti Sporazumu u skladu s člankom 6. stavkom 2. svojih akata o pristupanju.

               (3)

               U pogledu izmjena određenih priloga Sporazumu koje treba donijeti Zajednički odbor osnovan člankom 22. Sporazuma, ovlast za odobravanje takvih izmjena u ime Unije trebalo bi dodijeliti Komisiji nakon savjetovanja s Posebnim odborom koji imenuje Vijeće.

               (4)

               U svim ostalim slučajevima stajališta koja treba zauzeti u ime Unije u okviru Zajedničkog odbora u pogledu pitanja koja su u nadležnosti Unije trebalo bi utvrditi na pojedinačnoj osnovi u skladu s relevantnim odredbama Ugovora o funkcioniranju Europske unije („UFEU”).

               (5)

               S obzirom na to da su i Unija i države članice stranke Sporazuma, ključna je njihova bliska suradnja. Kako bi se osigurala bliska suradnja i jedinstvo vanjskog predstavljanja u Zajedničkom odboru, te ne dovodeći u pitanje Ugovore, a posebno članak 16. stavak 1. Ugovora o Europskoj uniji i članak 218. stavak 9. UFEU-a, prije svakog sastanka Zajedničkog odbora na kojem će se raspravljati o pitanjima koja su u nadležnosti i Unije i država članica trebalo bi koordinirati stajališta koja, u ime Unije i država članica, treba zauzeti u okviru Zajedničkog odbora u pogledu tih pitanja.

               (6)

               U člancima od 2. do 5. Odluke 2006/959/EZ sadržane su odredbe o donošenju odluka Vijeća u vezi s raznim pitanjima navedenima u Sporazumu, uključujući utvrđivanje stajališta koja treba zauzeti u okviru Zajedničkog odbora, i o obvezama država članica u vezi s pružanjem informacija, tijekom privremene primjene Sporazuma. S obzirom na presudu Suda od 28. travnja 2015. u predmetu C-28/12, Komisija/Vijeće (3), navedene odredbe ili nisu potrebne ili bi se njihova primjena trebala obustaviti. Stoga je primjereno da se sve navedene odredbe prestanu primjenjivati na dan stupanja na snagu ove Odluke.

               (7)

               Sporazum bi trebalo odobriti,

         DONIJELO JE OVU ODLUKU:
   Članak 1.
   1.   Euro-mediteranski sporazum o zračnom prometu između Europske zajednice i njezinih država članica, s jedne strane, i Kraljevine Maroka, s druge strane, odobrava se u ime Unije (4).
   2.   Predsjednika Vijeća ovlašćuje se da imenuje jednu ili više osoba ovlaštenih za dostavljanje diplomatskih nota predviđenih u članka 30. Sporazuma Kraljevini Maroku (5) i za davanje sljedeće obavijesti:

      „Slijedom stupanja na snagu Ugovora iz Lisabona 1. prosinca 2009. Europska unija zamijenila je i naslijedila Europsku zajednicu te od tog datuma ostvaruje sva prava i preuzima sve obveze Europske zajednice. Stoga se, kada je to primjereno, upućivanja na ‚Europsku zajednicu’ u tekstu Sporazuma trebaju čitati kao upućivanja na ‚Europsku uniju’.”

   Članak 2.
   Stajališta koja Unija treba zauzeti u okviru Zajedničkog odbora osnovanog člankom 22. Sporazuma u pogledu izmjene priloga Sporazumu, uz iznimku Priloga I. (Dogovorene usluge i utvrđene linije) i Priloga IV. (Prijelazne odredbe), donosi Komisija nakon savjetovanja s Posebnim odborom koji imenuje Vijeće.
   Članak 3.
   Članci od 2. do 5. Odluke 2006/959/EZ prestaju se primjenjivati na dan stupanja na snagu ove Odluke.
   Članak 4.
   Ova Odluka stupa na snagu na dan donošenja.

      Sastavljeno u Bruxellesu 22. siječnja 2018.

            Za Vijeće

            Predsjednica

         F. MOGHERINI

      (1)  SL C 81E, 15.3.2011., str. 5.

      (2)  Odluka Vijeća 2006/959/EZ i predstavnika vlada država članica, koji su se sastali u okviru Vijeća, od 4. prosinca 2006. o potpisivanju i privremenoj primjeni Euro-mediteranskog sporazuma o zračnom prometu između Europske zajednice i njezinih država članica, s jedne strane, i Kraljevine Maroka, s druge strane (SL L 386, 29.12.2006., str. 55.).

      (3)  ECLI:EU:C:2015:282.

      (4)  Sporazum je objavljen u Službenom listu Europske unije (SL L 386, 29.12.2006., str. 57.) zajedno s odlukom o potpisivanju i privremenoj primjeni.

      (5)  Glavno tajništvo Vijeća objavit će datum stupanja Sporazuma na snagu u Službenom listu Europske unije.


title: Odluka Vijeća (EU) 2018/152 od 29. siječnja 2018. o imenovanju zamjenika člana Odbora regija, kojeg je predložila Savezna Republika Njemačka

text:
               31.1.2018

               HR

               Službeni list Europske unije

               L 26/52

         ODLUKA VIJEĆA (EU) 2018/152
   od 29. siječnja 2018.
   o imenovanju zamjenika člana Odbora regija, kojeg je predložila Savezna Republika Njemačka
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 305.,
   uzimajući u obzir prijedlog njemačke vlade,
   budući da:

               (1)

               Vijeće je 26. siječnja 2015., 5. veljače 2015. i 23. lipnja 2015. donijelo odluke (EU) 2015/116 (1), (EU) 2015/190 (2) i (EU) 2015/994 (3) o imenovanju članova i zamjenikâ članova Odbora regija za razdoblje od 26. siječnja 2015. do 25. siječnja 2020.

               (2)

               Mjesto zamjenika člana Odbora regija postalo je slobodno istekom mandata gđe Anke SPOORENDONK,

         DONIJELO JE OVU ODLUKU:
   Članak 1.
   Sljedeća osoba imenuje se zamjenikom člana Odbora regija do kraja tekućeg mandata koji istječe 25. siječnja 2020.:

               —

               Gđa Sabine SÜTTERLIN-WAACK, Ministerin für Justiz, Europa, Verbraucherschutz und Gleichstellung des Landes Schleswig-Holstein.

         Članak 2.
   Ova Odluka stupa na snagu na dan donošenja.

      Sastavljeno u Bruxellesu 29. siječnja 2018.

            Za Vijeće

            Predsjednik

         R. PORODZANOV

      (1)  Odluka Vijeća (EU) 2015/116 od 26. siječnja 2015. o imenovanju članova Odbora regija i njihovih zamjenika za razdoblje od 26. siječnja 2015. do 25. siječnja 2020. (SL L 20, 27.1.2015., str. 42.).

      (2)  Odluka Vijeća (EU) 2015/190 od 5. veljače 2015. o imenovanju članova Odbora regija i njihovih zamjenika za razdoblje od 26. siječnja 2015. do 25. siječnja 2020. (SL L 31, 7.2.2015., str. 25.).

      (3)  Odluka Vijeća (EU) 2015/994 od 23. lipnja 2015. o imenovanju članova Odbora regija i zamjenika članova za razdoblje od 26. siječnja 2015. do 25. siječnja 2020. (SL L 159, 25.6.2015., str. 70.).